دمشق : شام انا دارالحکومت دمشق اٹ اسرائیل میزائل جلہو کرینے‘ ہرانا سوب آن 15 بندغ زوال مسنو‘درملکی خبرایجنسی نا رد اٹ اسرائیلی میزائل جلہو اٹ دمشق اٹ اسہ ماڑی اس ہم بھس مس۔ اسرائیلی جلہو اٹ ایرانی ایرانی کلچر سینٹر نا خڑک آ رہائشی ماڑی ءِ شست کننگا ہراٹی 15 شاری ٹھپی ہم مسنو۔ شام انا وزارتِ دفاع پارینے کہ اسرائیل مقبوضہ گولان نا مَش تیان فضائی جلہو کرینے۔ شام انا وزارتِ دفاع نا رد اٹ اسرائیل نا دا فضائی جلہو اٹ دمشق و اونا خڑک انا چندی رہائشی علاقہ غاتے شست کننگانے۔
